STGT บวก 2% อานิสงส์ยอดติดโควิด-19 ทั่วโลกพุ่ง โบรกฯ ฟันกำไรปีนี้โตเท่าตัว-ยีลด์สูง 13%
STGT บวก 2% อานิสงส์ยอดติดโควิด-19 ทั่วโลกพุ่ง โบรกฯ ฟันกำไรปีนี้โตเท่าตัว-ยีลด์สูง 13% ล่าสุดอยู่ที่ 45.50 บาท บวก 1 บาท หรือ 2.25% ด้วยมูลค่าซื้อขาย 1.22 พันล้านบาท
STGT บวก 2% อานิสงส์ยอดติดโควิด-19 ทั่วโลกพุ่ง โบรกฯ ฟันกำไรปีนี้โตเท่าตัว-ยีลด์สูง 13% ล่าสุดอยู่ที่ 45.50 บาท บวก 1 บาท หรือ 2.25% ด้วยมูลค่าซื้อขาย 1.22 พันล้านบาท
23 เม.ย. 2564

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ล่าสุด ณ เวลา 10.33 น. อยู่ที่ 45.50 บาท บวก 1 บาท หรือ 2.25% สูงสุดที่ 45.75 บาท ต่ำสุดที่ 44.75 บาท ด้วยมูลค่าซื้อขาย 1.22 พันล้านบาท

ทั้งนี้ ราคาหุ้น STGT ปรับตัวขึ้น หลังยอดผู้ติดเชื้อโควิด-19 ทั่วโลกยังคงปรับตัวขึ้นสูงอย่างต่อเนื่อง คาดจะส่งผลดีต่อยอดขายของ STGT ให้ปรับตัวขึ้นตาม โดย บล.คันทรี่ กรุ๊ป แนะนำลงทุนหุ้นถุงมือยาง ทั้ง STA และ STGT หลังจากสถานการณ์การระบาด COVID-19 ทั่วโลกกลับมารุนแรงอีกครั้ง
ส่วน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น STGT ราคาเป้าหมาย 52 บาท คาดกำไรสุทธิไตรมาส 1/64 เพิ่มขึ้น 32% เมื่อเทียบจากไตรมาสก่อน และเพิ่มขึ้น 2.6 เท่า เมื่อเทียบจากปีก่อน จากทั้งปริมาณและราคาขายที่สูงขึ้นอย่างมีนัยยะ
พร้อมคาดกำไรสุทธิปี 2564 เพิ่มขึ้น 137% เมื่อเทียบจากปีก่อน ทำจุดสูงสุดเป็นประวัติการก่อนอ่อนตัวในปี 2565-2566  ขณะที่ Dividend Yield ปีนี้คาดสูงถึง 13%